Tiener sterf in gru-botsing - Maroela Media
Tiener sterf in gru-botsing
Die ongelukstoneel. Foto: @PigSpotter op Twitter.
ŉ Tiener is dood en ses mense is beseer in ŉ ongeluk waarby ses motors en twee vragmotors betrokke was in Bedfordview aan die Oos-Rand.
William Ntladi, woordvoerder van die Ekurhuleni-nooddienste, het gesê die botsing het Saterdagmiddag by die N12/N3-afrit by die Gillooly’s-wisselaar plaasgevind.
Volgens Ntladi was ses motors en twee groot vragmotors, wat onderskeidelik kunsmis en diesel vervoer het, in die ongeluk betrokke. Twee mense was in een van die motors vasgekeer. “Meganiese toerusting is gebruik om hulle uit die wrak te bevry en ongelukkig is die tiener op die toneel dood verklaar.”
Ses mense is beseer en is na verskeie hospitale in die omgewing vervoer vir verdere behandeling. “Twee mense is in ŉ kritieke toestand, twee in ŉ ernstige toestand en die ander twee mense het ligte beserings opgedoen,” het Ntladi gesê.
Geen beurtkrag verwag nie
Vrou val van krans in Jhb, sterf
Sharon · 5 jare gelede
Sterkte aan die famielie.
Sterkte aan die famielie. Julle is in my gebede.
Ronelle Nortje · 5 jare gelede
Ai maar dis n wrede ongeluk,sterkte aan alle families so ook die dame wat van die krans geval het